มีการปรับปรุงฟุตบาทและทางเดินของถนนสรณคมน์ ปัญหาตอนนี้คือ ทางผู้รับเหมาแจ้งว่า บางบ้านหรือร้านค้าไม่ยอมรื้อกันสาด ทำให้ไม่สามารถทำถนนและถมดิน เทปูนได้ต้องรอให้เสร็จทั้งระบบ ซึ่งร้านค้าและบ้านเรือนที่ให้ความร่วมมือในการรื้อ กันสาดและหลังคาต้องมานั่งรอ เป็นอันตรายเป็นหลุมเป็นบ่อ มีชาวต่างชาติที่เป็นนักท่องเที่ยวชาวจีนเดินตก ร่องตอนกลางคืน ดีที่ไม่เป็นข่าว อยากให้ทางกรุงเทพฯ หรือหน่วยงานเขตดอนเมืองเข้ามาดูแล ในส่วนตัวกันสาดและหลังคาให้มันเสร็จสิ้นไป เพื่อที่จะทำถนนให้มันเสร็จตอนนี้ฝนตกน้ำท่วม แถมถนนข้างๆก็เป็นรูมีเหล็กเส้นโผล่มา งานไม่เดินที่สำคัญค้าขายอะไรไม่ได้ เสียรายได้ งานช้ามากเลย อยากให้เจ้าหน้าที่เขตดอนเมืองมาดูแลให้ มันเร็วกว่านี้ไม่ใช่ให้ผู้รับเหมามาคุยกับ บ้านเรือนหรือร้านค้าที่มีกันสาดยื่นออกไป ไม่รู้ว่าติดขัดอะไรมันทำให้คนอื่นเดือดร้อน บ้านเรือนที่ให้ความร่วมมือก็มาเสียเวลาเสียทั้งเงินเสียทั้งรายได้ ยังไงให้เจ้าหน้าที่เขต ใช้มาตรการ อำนาจที่เขตมีในการรื้อหลังคาไม่งั้นมันไม่เสร็จสักที